Ein bißchen Frieden

«Ein bißchen Frieden» (norsk omsetjing ‘litt fred’) er ein tyskspråkleg popballade som vann Eurovision Song Contest 1982 for Vest-Tyskland. Songen blei framført av den då 17 år gamle gymnasiasten Nicole. Songen var komponert av Ralph Siegel, mens  skreiv teksten. Låtskrivarduoen hadde tidlegere levert ei rekke suksessrike låtar i konkurransen. Dei tre føregåande åra hadde dei ein fjerdeplass og to andreplassar. Dette var deira fyrste siger. «Ein bißchen Frieden» blei ein stor hit i Europa etter konkurransen og toppa hitlistene i ei rekkje land, inkludert Noreg.

 Eurovision Song Contest 
«Ein bißchen Frieden» var eitt av tolv bidrag som deltok i den tyske finalen i München laurdag 20. mars 1982. I den tyske finalen var Nicole den siste artisten ut på scena og vann ein klår siger. Dimed blei «Ein bißchen Frieden» det vesttyske bidraget til Eurovision Song Contest i engelske Harrogate laurdag 24. april 1982.

I Eurovision Song Contest var Nicole den 18. og siste artisten ut på scena, og ho framførte songen sitjande på ein krakk og spelande på ein kvit kassegitar. Med seg på scena hadde ho fleire musikarar, blant anna ein harpespelar.

Avrøystinga blei raskt ein eneste lang sigersparade for Nicole. «Ein bißchen Frieden» fekk tolv poeng frå heile ni land og vann med 161 poeng – 61 poeng framfor andreplassen. Dette var den poengmessig største sigersmarginen i historia til Eurovision Song Contest inntil Alexander Rybak vann med «Fairytale» i 2009. Den norske jurygruppa hadde «Ein bißchen Frieden» på andreplass og gav 10 poeng.

Under vinnerreprisen song Nicole vinnarlåten på fire ulike språk: Tysk, engelsk, fransk og nederlandsk, til stor applaus frå publikum. Dette var den fyrste sigeren til Tyskland, og den einaste sigeren til Vest-Tyskland fram til den tyske sameininga i 1990. Fyrst i Bærum i 2010 vann Tyskland ein ny siger i Eurovision Song Contest, då med Lena Meyer-Landrut og songen «Satellite».

 Etter sigeren 
Den milde balladen skildra eit ønske om verdsfred, og Nicole spela songen inn på ni språk, blant anna fransk, nederlandsk, dansk og russisk. Ho spela også inn ein tysk-engelsk-nederlandsk versjon og ein tysk-italiensk-engelsk versjon.

«Ein bißchen Frieden» toppa singellistene i fleire land og selde meir enn tre millionar eksemplar. Den engelske versjonen er per 2017 den siste Eurovision Song Contest-vinnaren som toppa den britiske singlelista. Songen har også æra av å vere den 500. nummer éin-songen på den britiske lista.

I Noreg skjedde noko av det same. «Ein bißchen Frieden» låg åtte veker på VG-lista, derav éin veke på fyrsteplass. Med unntak av Bobbysocks sin «La det swinge» i 1985, var det fyrst i 2009 med «Fairytale» av Alexander Rybak, at ein Eurovision-vinnar på nytt toppa den norske singellista. Den andre vinnarlåten til Tyskland frå 2010 gjekk også til topps på VG-lista.

Albumet til Nicole, A Little Peace, gjorde suksess i Noreg og låg 15 veker på VG-lista i 1982 med nummer to som høgaste plassering. Det påfølgjande albumet, Meine Kleine Freiheit, låg åtte veker på den norske albumlista i 1982–1983.

«Ein bißchen Frieden» var éin av fjorten tidlegare Eurovision-låtar som deltok i 50-årsjubileumsshowet til Eurovision Song Contest i 2005. Der kjempet han om røystene til tv-sjåarane for å bli tidanes Eurovision-låt. I avrøystinga kom «Ein bißchen Frieden» på sjuandeplass, mens ABBA sin «Waterloo» vann.

 Norsk versjon 
 har skrive ein norsk tekst. Den norske tittelen er «Litt mere frihet».

 Innspeling 
Hanne Krogh. Gjeven ut på LP-en Alene (AB Records, AB 4001) i 1982.
 Listeplasseringar  
 Liste Tittel Høgasteplassering Vekerpå lista Dato forinntreden  ()«Ein bißchen Frieden»1201. mai 1982, Flandern (Ultratop)«Ein bißchen Frieden»11115. mai 1982 ()«La paix sur terre»21177. mai 1982  ()«A Little Peace»1112. mai 1982  ()«Een beetje vrede»1128. mai 1982  (VG-lista)«Ein bißchen Frieden»18Uke 19 1982 (SER/)«Un poco de paz»101222. mai 1982  (UK Singles Chart)«A Little Peace»198. mai 1982  ()«Ein bißchen Frieden»11125. april 1982  (Sverigetopplistan)«Ein bißchen Frieden»1718. mai 1982  ()«Ein bißchen Frieden»1265. april 1982

 Kjelder 

Denne artikkelen bygger på «Ein bißchen Frieden» frå , den 12. juni 2024.

Kategori:Songar frå 1982
Kategori:Tyske songar
Kategori:Eurovision Song Contest 1982-songar
Kategori:Eurovision Song Contest-vinnarsongar
Kategori:Tyske Eurovision Song Contest-songar
Kategori:Tyskspråklege Eurovision Song Contest-songar
Kategori:Songar på toppen av Sverigetopplistan
Kategori:Songar på toppen av VG-lista
Kategori:Nummer-ein-singlar i Austerrike
Kategori:Nummer-ein-singlar i Belgia
Kategori:Nummer-ein-singlar i Danmark
Kategori:Nummer-ein-singlar i Irland
Kategori:Nummer-ein-singlar i Nederland
Kategori:Nummer-ein-singlar i Storbritannia
Kategori:Nummer-ein-singlar i Sveits
Kategori:Nummer-ein-singlar i Sverige
Kategori:Nummer-ein-singlar i Tyskland
Kategori:Songar skrivne av Ralph Siegel
Kategori:Tyskspråklege songar